དཔལ་ཀརྨ་པ་དྲུག་པ་རྗེ་མཐོང་བ་དོན་ལྡན་ནི།
ན་རིམ་དྲུག་པ་རྗེ་མཐོང་བ་དོན་ལྡན་ནི། སྔོན་ཆོས་ཀྱི་རྗེས་མདོ་ཁམས་ཀརྨའི་ཉེ་ལོགས་སུ་
འདུན་པ་གཏད་ཟིན་གསུངས་པ་དང་ཁམས་ཀྱི་སྤྱན་འདྲེན་པ་རྣམས་ལ་མདོ་ཁམས་ཉིད་དུ་མྱུར་དུ་འཕྲད་
པར་བྱའོ། །ཞེས་པ་བཀའ་སྩལ་པ་ལྟར་ཀརྨ་དང་ཉེ་བ་ངོམ་སྟོད་བཤེས་སྐྱམ་ཞེས་པའི་སའི་ཆར། ཡབ་གོ་
འཇོ་བསམ་གྲུབ་རྡོ་རྗེ་དང་ཡུམ་སྡོང་བཟའ་པདྨ་མཚོ་གཉིས་ཀྱི་སྲས་སུ་སྤྲེལ་ལོ་ཟླ་བ་གཉིས་པའི་ཚེས་
བརྒྱད་ལ་སྐུ་འཁྲུངས། ཙོག་པུ་བཞུགས་ཏེ་ཡུམ་ལ་གཟིགས་ཤིང་བཞད། དྲི་བཟང་གིས་ཡུལ་ཐམས་ཅད་
ཁྱབ། ཡབ་ཀྱི་རྨང་ལམ་དུ་སྐྱེ་ཤིང་ཞིག་བཙུག་པ་དཔག་བསམ་གྱི་ཤིང་དུ་གྱུར་ནས་ལོ་འདབ་ཀྱིས་འཇིག་
རྟེན་ཁྱབ་པ་དང༌། ཡུམ་གྱི་རྨང་ལམ་དུ་ཕྲག་གོང་དུ་ཉི་ཟླས་བརྒྱན་པ། ཉི་ཟླ་གཉིས་ཁོང་དུ་ཞུགས་པ།
དུང་དཀར་གཡས་འཁྱིལ་ཆེན་པོ་ཞིག་བུས་པས་ཁམས་གསུམ་དུ་གྲགས་པ་སོགས་རྨིས་པ་རྣམས་བྱིས་
པར་ཞུས་པས་རྨི་ལམ་གྱི་བརྡ་བཀྲོལ་རྣམ་རྒྱས་པར་གསུངས་ངོམ་པ་བྱ་བྲལ་བ་ལ་ཡང་སྤྲུལ་པའི་སྐུ་
འཁྲུངས་པའི་ལྟས་བྱུང༌། སྐུ་བལྟམས་ནས་ཟླ་བ་གཅིག་དང་ཞག་བཞི་སོང་བར་ཡབ་ཡུམ་རྣམས་རྣམ་རྒྱལ་
སྒང་དུ་སློང་མོར་བྱོན་པས་ངོམ་པ་བྱ་བྲལ་བ་གཟིགས་མ་ཐག་མཉེས་པའི་རྣམ་འགྱུར་དུ་མ་མཛད་ནས་ཨཱ་
ལི་ཀཱ་ལི་གསུངས། ཁོང་གིས་བྱིས་པ་དེ་དབེན་པར་ཁྲིད་ནས་ཁྱོད་སུ་ཡིན་སྨྲོས་ཞེས་དྲིས་པས། བྱ་བྲལ་
བའི་མཛུབ་མོར་བཟུང་ནས། ང་ནི་སྐྱེ་མེད་བརྗོད་པ་ཀུན་དང་བྲལ། །གནས་མེད་གནས་བྲལ་འཁོར་བའི་
འགྲོ་བ་རྣམས། མ་ལུས་ཐར་པའི་གནས་སུ་འདྲེན་པའི་ཕྱིར། །སྐྱེ་འགྲོ་ཀུན་གྱི་དཔལ་དུ་བདག་གྱུར་ཏོ། །
ན་མ་ཚར་བར་ཡུལ་གཞན་མི་སྤོ་འདུག །ཅེས་པའི་ཚིག་འདི་རེ་ཞིག་གསང་གསུངས་པས་སྤྲུལ་པའི་སྐུ་
ཡིན་པར་ཐག་ཆོད་དེ་ཞབས་ཏོག་མཛད། ཟླ་བ་བདུན་བཞེས་པ་ན་ཁྲི་ཐོག་ཏུ་བཞུགས་ནས་སངས་རྒྱས་
518

ཀྱི་མཚན་མང་པོ་གསུངས། ཡིག་དྲུག་གི་སྒོམ་ལུང་མཛད། ཉ་ཁང་དུ་སྤྱན་དྲངས་ པས་རྟེན་རྣམས་ལ་
གཟིགས། ཁྱད་པར་ཞྭ་ནག་ཅན་ལ་གཟིགས་ཤིང་བཞད་པས་དེ་སུ་ལགས་ཞུས་པས་ཐུགས་ཀར་ཕྱག་
མཛུབ་བཙུགས་ནས་ང་ཡིན་ཞེས་བསྐྱོར་ནས་གསུངས། བླ་མ་གཅོད་དིག་པ་ལ་དག་སྣང་མང་དུ་ཤར་བས་
དད་པ་ཐོབ་སྟེ་ཐམས་ཅད་ལ་སྤྲུལ་པའི་སྐུ་བྱོན་པར་བསྒྲགས། ཀརྨ་ནས་གཉེཪ་པ་ཇ་འདྲེན་ལ་འོང་བའི་
མིང་ནས་བོས། ཀརྨར་ཕེབས་དུས་ ཕྱག་ནས་འཐོར་བས་འབྲུམ་ཡམས་ཆད། མར་མེའི་སྡོང་བུའི་ རྩེཪ་
སྤྱན་རས་གཟིགས་རྒྱལ་བ་རྒྱ་མཚོ་ཞལ་གཟིགས། ཐང་སྐུ་ཞིག་ལ་ཕྱག་ནས་གནང་བས་ནས་འབྲུ་བདུན་
ཆགས། སྔོན་གནས་རྗེས་དྲན་དང་མ་འོངས་ལུང་བསྟན་དུ་མ་གསུངས་པས་ཐམས་ཅད་ཡིད་ཆེས། དྲུང་
པས་ཐོག་མར་མཇལ་དུས་ངས་ཕྱག་མདུད་བྱིན་པ་དེ་ཡོད་དམ་གསུངས། དེ་བླངས་ནས་ཕུལ་བས་ཧར་
གྱིས་བཞེངས་ཏེ་སྐུ་ལ་ཚད་པ་ན་སྐུ་བོངས་དང་མཉམ་ཚད་པ་བྱུང་བས་སྔོན་གྱི་ལུང་བསྟན་དུ་དགོངས་
ནས་སྤྱན་ཆབ་མང་དུ་བསིལ་ཤིང་ཞབས་ལ་གཏུགས་སླར་རྣམ་རྒྱལ་སྒང་དུ་ཕེབས། ཁྲོས་ནག་དང༌། རྒྱལ་
བ་རྒྱ་མཚོ། མ་མགོན་གཉིས་གནས་བརྟན་བཅུ་དྲུག་རྣམས་ཞལ་གཟིགས། རྟེན་རྣམས་ལ་རབ་གནས་
མཛད་སྐབས་ནས་འབྲུ་རྣམས་ནམ་མཁར་ཆགས་པ་དང༌། རྟེན་ལ་ཟུག་པ་སོགས་བྱུང༌། ཐན་པ་ཆེན་པོ་
བྱུང་དུས་ཆུ་རྩེད་ཀྱི་རྣམ་པ་དང་བདེན་སྟོབས་བརྗོད་པའི་མོད་ལ་ཆར་ཆེན་བབས། དེ་ནས་ཀརྨར་ཕེབས།
མཁས་གྲུབ་ཆེན་པོ་འཇམ་དབྱངས་གྲགས་པ་དཔོན་སློབ་རྣམས་ཕེབས། འབུལ་ཞབས་ཆེན་པོ་ཕུལ།
མཁན་ཆེན་མགོ་བློན་པ་ལ་ཐུགས་རྗེ་ཆེན་པོས་ལུང་བསྟན་བྱུང་ནས་སྒར་པ་རྣམས་ལ་དར་ཆེན་ཁ་རེ་
བཀྱེས། ང་ཡི་བླ་མ་ཁམས་ན་ཡབ་ཡུམ་འདི་དང་འདི་ཞེས་བྱ་བར་སྐུ་འཁྲུངས་ཡོད་འདྲ་བས། ངའི་བླ་མ་
ཐུགས་ཆད་ཀྱི་དོགས་གསུངས་ཤིང་དབུས་ནས་ཁམས་སུ་སྤྲུལ་པའི་སྐུ་མཇལ་བར་ཕེབ་པས། སྤྲུལ་པའི་
སྐུས་ཀྱང་ངེད་ཀྱི་ཕྱི་གཞིས་ཡོང་གི་ཡོད་ཅེས་གསུངས། ཀརྨའི་ཡང་དགོན་དུ་མཇལ། ཆང་ཇའི་གྲལ་དུ་
ཀརྨ་ཀུན་སྤངས་པས་ཁྱེད་རང་གིས་ཐུགས་ལ་བཏགས་པ་ཞིག་ལ་གསོལ་རས་གནང་བ་ཞུ་ཞུས་པས།
སྟོན་པ་གསུང་ནས་གནང་བས་ཀུན་ཡིད་ཆེས་པར་གྱུར། ཡུམ་འདའ་བ་ན་དགའ་ལྡན་དུ་ཕྲད་དོ་གསུངས།
ལྷ་སྟེང་དུ་ཟླ་བ་གཟས་བཟུང་བ་ན་རྒྱ་ནག་རྒྱལ་པོའི་ཞལ་རས་འདྲ་གསུངས་ཤིང་དེའི་ཚུལ་རྒྱས་པར་
གསུངས། གོ༌འཇོ༌བདག༌པོས༌ཞྭ༌ནག༌ལ༌བལྟས་པ་ན། འདི་རྒྱ་ཞྭ་མིན་ཧོར་དུས་ཀྱི་ཡིན་སོགས་སྔོན་མ་
ཐོས་པ་དུ་མ་གསུངས། དགུང་ལོ་གསུམ་མ་རྫོགས་པ་ཙམ་ཡིན་ཡང་སྐྱ་སེར་ཁྲི་ཕྲག་མང་པོར་ཆོས་འབྲེལ་
519

ཐོགས་མེད་དུ་གསུངས། ཁྲོམ་ཐམས་ཅད་ཀྱིས་འཚམས་པར་ཐོས། གཞན་ལ་ཀུ་རེ་དང་ཅོ་འདྲིའི་རྣམ་
པས་ཆོས་ཀྱི་ཚིགས་བཅད་ཐོགས་མེད་དུ་གསུངས་ཤིང་སུས་ཀྱང་ལན་ལྡོན་པར་མི་སྤོབས། དགའ་ལྡན་
སོགས་དག་ཞིང་གི་བཀོད་པ་མཐའ་ཡས་པ་གསུངས། འཇམ་དབྱངས་གྲགས་པ་ལ། ནེ་གུ་མའི་ཆོས་སྐོར།
ཤང་ཆོས་རྒྱུད་སྡེ་ལྔ་སོགས། ཞི་བྱེད་སོགས་དང༌། མདོ་མང་གི་ལུང་སོགས་གསན་ནས་མཁས་པར་གྱུར་
པའི་ཚུལ་བསྟན། རབ་འབྱམས་ཕྱོགས་བཅུ་མའི་བསྟོད་པ་མཛད་པས་ཐམས་ཅད་ངོ་མཚར། སོག་དབོན་
བཀའ་བཞི་པ་ལས་ཕག་མོའི་དབང་གསན་སྐབས་རྡུལ་ཚོན་དཀྱིལ་འཁོར་སྟེང་ནས་རྣལ་འབྱོར་མ་ལྷ་ལྔ་
ཞལ་གཟིགས་པ་སོགས་དག་པར་རབ་འབྱམས་སུ་གཟིགས་སྣང་མཐའ་ཡས་ཤིང༌། དེ་ལྟར་དབང་སྒྲུབ་
ཐབས་ལུང་བཤད་པ་སོགས་མཐའ་དག་གསན་ཏེ། དེ་ཡང་མི་གཡོ་བ་དཀར་པོ། རྒྱལ་བ་རྒྱ་མཚོ་ལྷ་ལྔ་
དགུ། ཚེ་དཔག་ལྷ་དགུ རྣམ་འཇོམས་དཀར་པོ། སྒྲ་མི་སྙན་གྱི་ཚེ་གཟུངས། ཐུགས་དམ་ལྔ་ཚན་ལྔ། རྣམ་
འཇོམས་བ་རི་ལུགས། ཚེ་དཔག་གྲུབ་རྒྱལ་མ། བདེ་མཆོག་ལཱུ་ཡི་པ། ནག་པོ་པ། དྲིལ་བུ་པ། མེ་ཏྲི་བཅུ་
གསུམ་མ། དགྱེས་རྡོར་རྔོག་ལུགས། རྟ་མགྲིན་ཐུགས་དྲིལ། གདུགས་དཀར་བི་མའི་ལུགས། ཕྱག་རྡོར་
གཏུམ་པོའི་རྗེས་གནང༌། མ་མགོན་འཁོར་ལྔའི་རྗེས་གནང༌། རྡོར་ཕྲེང་བླ་མེད་ལྟར་གྱི་དཀྱིལ་འཁོར་ཉེར་
བརྒྱད། སྒྲུབ་ཐབས་རྒྱ་རྒྱམ་གྱི་རྗེས་གནང༌། རྫོགས་ཆེན་གསང་སྐོར། མཁའ་འགྲོ་སྙིང་ཐིག བི་མ་སྙིང་
ཐིག སྲུང་
༌བ༌ལྔའི༌རིག༌གཏད༌དང༌། གདོང༌དྲུག་གི་དབང༌། རང་བྱུང་རྡོ་རྗེའི་བཀའ་འབུམ་ཚང་མ། བ་
མཁལ་མའི་གཞུང༌། རོལ་པའི་རྡོ་རྗེའི་བཀའ་འབུམ། དེ་བཞིན་གཤེགས་པའི་བཀའ་འབུམ་རྣམས་ཀྱི་
ལུང་དང༌ ། ནཱ་ རོ་ ཆོས་དྲུག · ཕྱག་ ཆེན་ལྷན་ཅིག་སྐྱེས་སྦྱོར། སྐུ་གསུམ་ངོ་སྤྲོད། ཇོ་ནང༌། ཙ་མི། བུ་སྟོན་
རྣམས་ཀྱི་སྦྱོར་དྲུག ཨོ་རྒྱན་བསྙེན་སྒྲུབ། མར་པའི་ཤོག་དྲིལ། གཏུམ་མོ་འཁོར་ལོ་ལྔ་ཁྲིད་རྣམས་དང༌།
གཅོད་དབང་ནམ་མཁའ་སྒོ་འབྱེད་དང་གཅོད་ཁྲིད། དོ་ཧ་སྐོར་གསུམ། བསླབ་བཏུས། འདུལ་བ་མེ་ཏོག་
ཕྲེང་བརྒྱུད། བདེ་མཆོག་སྟོད་འགྲེལ། བྱམས་ཆོས་ལྔ། རིགས་པའི་ཚོགས། ལག་པའི་ཚད། རྨི་ལམ་ཡིད་
བཞིན་ནོར་བུ། ནང་དོན་རང་འགྲེལ་བཅས། སྤྱོད་འཇུག ཐོགས་མེད་བཀའ་འབུམ་རྣམས་ཀྱི་ལུང་རྣམས་
གསན། བསོད་ནམས་བཟང་པོ་ལས་བྱང་སའི་སེམས་བསྐྱེད་དང༌། དུས་འཁོར་དང༌། འདུས་པ་གཉིས་
མེད་རྣམ་རྒྱལ་གྱི་དབང་དང་ཚེ་དཔག་གྲུབ་རྒྱལ་མའི་རྗེས་གནང་རྣམས་གསན། ཞྭ་དམར་ཆོས་དཔལ་ཡེ་
ཤེས་དྲུང་ནས། དྭགས་པོ་བཀའ་འབུམ། རྒྱལ་བ་རྒྱ་མཚོ་སྐོར་གསུམ། མགོན་པོ་སྐོར་གསུམ་དང་སྒྲུབ་
520

སྐོར། མ་མོ་སྐོར་གསུམ་རྣམས་ཀྱི་ལུང༌དང༌། ཞལ་སྦྱོར་གྱི་དབང་བཞི་དང་ལྷ་མོའི་རྗེས་གནང༌། ཀརྨ་
པཀྴའི་བཀའ་འབུམ་ལས་ཕལ་ཆེར་དང༌། ཆོས་དྲུག་སྲས་མཁར་མ། ཕྱག་ཆེན་གངྒཱ་མ་སོགས་དང༌། ཀ་
ཁའི་དོ་ཧ། གཅོད་སྐོར། ཤྲཱི་སིདྷའི་དམར་ཁྲིད། ཨོ་རྒྱན་པ་དང༌། རས་ཆེན་ པ་ དང༌ ། དུས་མཁྱེན་རྣམ་
ཐར། དཔག་བསམ་འཁྲི་ཤིང༌། དཔའ་བོའི་སྐྱེས་རབས་སོ་བཞི་པ། ཇོ་བོའི་ཆོས་ཆུང་བརྒྱ་རྩ། ཕག་མོ་
དྲུང་མཛད་མ། མཁའ་སྤྱོད་བཀའ་འབུམ་རྣམས་ཀྱི་ལུང་དང༌། བདག་མེད་ལྷ་མོ་བཅོ་ལྔ་དང༌། འདུས་པ་
འཕགས་ལུགས་འགོས་དང་མར་པ་ནས་བརྒྱུད་པ། སྤྱན་རས་གཟིགས་པདྨ་རྒྱལ་པོ། དྲིལ་བུ་ལུས་དཀྱིལ།
ཕག་མོ་ཞལ་བཞི་མ། དཔལ་དུས་ཀྱི་འཁོར་ལོ་སྐུ་གསུང་ཐུགས་ཡོངས་རྫོགས་ཀྱི་དབང༌། རྫོགས་ཆེན་
རྒྱུད་བཅུ་བདུན་གྱི་ལུང་རྣམས་ཞུས། ཟླ་བ་དཔལ་རིན་པོ་ཆེ་ལས། རྩེ་མོ་རིགས་བསྡུས་ཀྱི་དབང་དང༌།
དཔལ་མཆོག་རིགས་བསྡུས། ཁམས་གསུམ་རྣམ་རྒྱལ། གཙུག་དགུ འཆི་འཇོམས། །རྡོར་དབྱིངས། དོན་
ཡོད་ཞགས་པ། རྣམ་སྣང་མངོན་བྱང༌། སྲུང་བ་ལྔའི་རིག་གཏད། བདེ་མཆོག་སྡོམ་འབྱུང༌། སྒྱུ་ཐོད་གདན་
གསུམ། དྲིལ་ཆུང་ལྷ་ལྔ། རིགས་ཀྱི་འཇིག་རྟེན་མགོན་པོ། སྤྱན་རས་གཟིགས་པདྨ་དྲྭ་བ། སྒྲོལ་མ་ལུས་
དཀྱིལ། འདུས་ པ་ ཞབས་ ལུགས། འདུས་ པ་ སྤྱན་ རས་ གཟིགས། ཕྱག་ རྡོར་ འཁོར་ ཆེན། གདོང་ དྲུག་
རྣམས་ཀྱི་དབང་དང་སྒྲོན་གསལ་གྱི་ལུང་རྣམས་གསན། དེ་དུས་ཀརྨར་དགེ་ལུགས་ཀྱི་སྔགས་ཆོག་མང་དུ་
བཙུགས་ནས་སྒྲུབ་མཆོད་བྱེད་པའི་གྲལ་དབུར་ཕེབ་པ་ན་དྲུང་རིན་པོ་ཆེ་ནས་འདི་འདྲ་དགོས་དོན་ཅི་
གསུངས་པར་ངེད་རང་གི་ཡིག་ཆ་མི་འདུག་པས་ཡིན་ཞུས་པས་ཡིག་ཆ་ངས་བརྩམ་པས་ཆོག་གསུངས་
ནས་རྡོ་རྗེ་དབྱིངས་ཀྱི་སྒྲུབ་དཀྱིལ་སྡོམ་པ་ལུས་དཀྱིལ་གྱི་སྒྲུབ་ཐབས། རྡོ་རྗེ་རྣལ་འབྱོར་མའི་སྒྲུབ་ཐབས་
སོགས་བཀའ་འབུམ་ན་བཞུགས་པ་རྣམས་བརྩམས་པར་མཛད། མགོན་པོའི་རྔ་འཆམས་དང་དབྱངས་
སོགས་ལྷག་པའི་ལྷས་གནང་བཞིན་གསར་དུ་མཛད། དེ་ནས་ཟུར་མང་རྩི་རྒྱུད། རོང་པོ་པར་ཐང་སོགས་
སུ་ཕེབས། དེ་ཕྱོགས་ཀྱི་མི་དང་མི་མིན་ཐམས་ཅད་བཏུལ། དེ་ནས་ལྷ་དང་མཁའ་འགྲོས་ལུང་བསྟན་ཏེ་ཙཱ་
རིར་ཕེབས། དེ་ ཡང་ ། ཀརྨ། ངོམ་རྣམ་ རྒྱལ་ སྒང་ ། ཤ་ རོང་ ཁང་ སར་ དགོན། · པོ་ཏོ་དགོན། བླ་ དགོན།
།
དཔལ་འབར་ལ་སོགས་ཆོས་སྡེ་རྣམས་སུ་ཆོས་གསུངས་པའི་ཚེ་མེ་ཏོག་གི་ཆར་བབས། དེ་ནས་ཉང་ལུང་
བརྒྱུད་ཀོང་པོར་ཕེབས། རྣམ་ཐོས་ཀྱི་རི་བོར་བདག་འཇུག་གི་ཚེ། ཚེ་དཔག་མེད་ཞལ་གཟིགས། གཏོར་
ཆོག་གི་སྐབས་རྒྱལ་ཆེན་བཞི་ཡང་གཟིགས། སེར་བ་དང་ལུང་ནག་སོགས་ལ་སྡིག་མཛུབ་གཏད་པས་ཞི།
521

ཞྭ་དམར་ཆོས་དཔལ་ཡེ་ཤེས་ལས་གཙོ་བོར་ཡི་དམ་ཆོས་སྐྱོང་གི་སྐོར་སོགས་གསན། དགུང་ལོ་དགུ་པ་
འབྲུག་ལོར་འོལ་ཁ་བཀྲ་ཤིས་ཐང་དུ་མཁན་ཆེན་བསོད་ནམས་བཟང་པོ། བཀའ་བཞི་པ་རཏྣ་བྷ་དྲ། ཆོས་
ཀྱི་རྒྱལ་མཚན། དད་པའི་དགེ་འདུན་བཅས་པའི་དབུས་སུ་རབ་ཏུ་བྱུང༌། ཆོས་གྲགས་དཔལ་བཟང་པོར་
མཚན་ གསོལ། མཁན་ བསོད་ ནམས་ བཟང་ པོའི་ དྲུང་ ནས། ་དུས་ འཁོར་ གསུང་ དབང་ ། གཉིས་ མེད་
རྣམ་རྒྱལ་གྱི་དབང་དང་སེམས་བསྐྱེད་སོགས་ཞུས་སླད་ནས་བསྙེན་རྫོགས་ཀྱི་མཁན་པོ་ཡང་ཞུས་པས་
ཕྱིས་དགུང་ལོ་ཚིགས་ཚང་དུ་ཉེ་བར་གསེར་ཡིག་པ་ཞིག་གི་ཉེ་གནས་ཀྱིས་སྤྲུལ་པའི་
བཞེས་གནང་མོད།
སྐུ་བསྙེན་རྫོགས་ བསྒྲུབ་ཟིན་ ཞེས་ རྫུན་ཞུས་པས་ཞལ་ངོ་ ནག་ཏིང་ གིས་ སོང་སྟེ་ཞག་གསུམ་ནས་སྐུ་
གཤེགས་པར་སྣང༌། དྭགས་ལ་སྒམ་པོར་ཕེབས། ཙཱ་རིའི་རྒྱ་མཚོ་སྒང་དུ་ཕེབས་པའི་ཚེ། མགོན་པོ་ལྕམ་
དྲལ་ཞལ་གཟིགས། དགེ་འདུན་རྣམས་ལ་ཐུབ་པའི་སྐྱེས་རབས་དང༌། ཕྱག་ཆེན་ཆོས་དྲུག་སོགས་ཀྱིས་
ཆོས་འཁོར་བསྐོར། ཙཱ་རིའི་གནས་སྐོར་ལ་ཕེབས། རྡོ་རྗེ་ཕག་མོའི་གླིང༌། ལྷ་མོའི་ཕོ་བྲང༌། ཐུགས་རྗེས་
ཆེན་པོ་གཙོ་འཁོར་གསུམ། སློབ་དཔོན་པདྨ་བྱམས་པ་ཆོས་འཁོར་སོགས་གནས་གསར་རྣམས་ཕྱེས། རྡོ་
རྗེ་ཕག་མོ་ཞལ་གཟིགས་བསྟོད་པ་མཛད། བཀྲ་ཤིས་ལྗོངས་སུ་དགྲ་བཅོམ་པ་དྲི་མེད་འོད་ཟེར་གྱིས་ལུང་
བསྟན་ནས་ཚེ་དཔག་མེད་ཀྱི་མངོན་རྟོགས་བརྩམ། རྒྱ་མཚོ་སྒང་དུ་ཆོས་ཀྱི་བློ་གྲོས་བཙུན་མོར་བཅས་པ་
དང༌། བདེ་མཆོག་དང༌། འཇམ་དབྱངས་ཞལ་གཟིགས་ནས་བསྟོད་པ་མཛད། སྒྲོལ་མ་དང༌། དྭགས་པོ་
རིན་པོ་ཆེ་དང་ཐུབ་པ་ཞལ་གཟིགས་བསྟོད་པ་མཛད། གནས་ལུང་དུ་ཕག་མོས་ལུང་བསྟན་ཅིང་གདམས་
ངག་གནང༌། འཕྲག་ཡུལ་དུ་པདྨ་མཁའ་འགྲོས་རྗེས་སུ་བཟུང༌། རྒྱལ་འཛིང་དུ་གུ་རུ་ལྷ་དར་གྱི་ཁང་པ་
གཙང་པོ་ཆེས་ཉེ་བ་ཕྱག་ནས་མཛད་པས་བཟློག་པར་མཛད། རྒྱ་ལར་ནག་པོ་ཆེན་པོ་དང༌། ཡེ་གང་དུ།
སྒྲོལ་དཀར༌དང༌ ། གནས་ སྒོ་ འདིང༌པོ་ཆེར་སློབ་དཔོན་པདྨ་དང༌། མར་ཁུ་ཐང་དུ། རྟ་མགྲིན་ནག་པོ།
སྒྲོལ་དཀར། རྡོ་རྗེ་རྣལ་འབྱོར་མ། འོད་དཔག་མེད་རྣམས་དང༌། བཟང་སྣར་རྒྱལ་བ་རྒྱ་མཚོ་ལྷ་ལྔ། ཀོང་
པོར་སྟག་ཁྲོམ་དུ་བ་དན་གྱི་རྩེར་མཁའ་འགྲོ་སྡེ་ལྔ། ཏཻ་ལོ་པ། བི་མ་ལ། མི་ལ་རས་པ་གཙོ་འཁོར་གསུམ།
ཌོམྦི་པ་སྟག་ལ་ཆིབས་པ་བཙུན་མོར་བཅས། ས་ར་ཧ་གཙོ་འཁོར་